CELEX: 32017R0140
Language: sl
Date: 2017-01-26 00:00:00
Title: Uredba Komisije (EU) 2017/140 z dne 26. januarja 2017 o imenovanju referenčnega laboratorija EU za bolezni, ki ju povzročajo virusi capripox (vozličasti dermatitis ter osepnice ovac in koz), in določitvi dodatnih odgovornosti in nalog tega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta (Besedilo velja za EGP. )

27.1.2017   
            
            
               SL
            
            
               Uradni list Evropske unije
            
            
               L 22/10
            
         UREDBA KOMISIJE (EU) 2017/140
   z dne 26. januarja 2017
   o imenovanju referenčnega laboratorija EU za bolezni, ki ju povzročajo virusi capripox (vozličasti dermatitis ter osepnice ovac in koz), in določitvi dodatnih odgovornosti in nalog tega laboratorija ter spremembi Priloge VII k Uredbi (ES) št. 882/2004 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1) ter zlasti člena 32(5) in (6) Uredbe,
   ob upoštevanju naslednjega:
   
               (1)
            
            
               Uredba (ES) št. 882/2004 določa splošne naloge, dolžnosti in zahteve za referenčne laboratorije Evropske unije (EU) za živila, krmo in zdravje živali. Referenčni laboratoriji EU za zdravje živali in žive živali so navedeni v oddelku II Priloge VII k navedeni uredbi.
            
         
               (2)
            
            
               Referenčni laboratorij EU za bolezni, ki ju povzročajo virusi capripox (vozličasti dermatitis ter osepnice ovac in koz), še ne obstaja. Referenčni laboratoriji EU bi morali pokrivati področja zakonodaje o krmi in živilih ter zdravja živali, na katerih so potrebni natančni analitični in diagnostični rezultati. Izbruhi bolezni, ki ju povzročajo virusi capripox zahtevajo natančne analitične in diagnostične rezultate.
            
         
               (3)
            
            
               Komisija je 30. junija 2016 objavila razpis za izbiro in imenovanje referenčnega laboratorija EU na področju bolezni, ki ju povzročajo virusi capripox (vozličasti dermatitis ter osepnice ovac in koz). Izbrani laboratorij „Veterinary and Agrochemical Research Centre – CODA-CERVA“ bi bilo treba imenovati za referenčni laboratorij EU za bolezni, ki ju povzročajo virusi capripox (vozličasti dermatitis ter osepnice ovac in koz).
            
         
               (4)
            
            
               Poleg splošnih funkcij in dolžnosti iz člena 32(2) Uredbe (ES) št. 882/2004 bi bilo treba izbranemu laboratoriju dodeliti nekatere specifične naloge in odgovornosti.
            
         
               (5)
            
            
               Oddelek II Priloge VII k Uredbi (ES) št. 882/2004 bi bilo zato treba ustrezno spremeniti.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Veterinary and Agrochemical Research Centre – CODA-CERVA, Bruselj, Belgija, se imenuje za referenčni laboratorij Unije (EU) za bolezni, ki ju povzročajo virusi capripox (vozličasti dermatitis ter osepnice ovac in koz).
   Dodatne odgovornosti in naloge navedenega laboratorija so določene v Prilogi.
   Člen 2
   V oddelku II Priloge VII k Uredbi (ES) št. 882/2004 se doda naslednja točka 19:
   
      
                  „19.
               
               
                  Referenčni laboratorij EU za bolezni, ki ju povzročajo virusi capripox (vozličasti dermatitis ter osepnice ovac in koz)
                  
                              Veterinary and Agrochemical Research Centre – CODA-CERVA
                           
                        
                              Operational Directorate Viral Diseases
                           
                        
                              Unit Vesicular and Exotic Diseases
                           
                        
                              Groeselenberg 99
                           
                        
                              1180 Bruselj
                           
                        
                              Belgija“.
                           
                        
            
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. januarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 30.4.2004, str. 1.
   
      PRILOGA
      
         Odgovornosti in naloge referenčnega laboratorija EU za bolezni, ki ju povzročajo virusi capripox (vozličasti dermatitis ter osepnice ovac in koz)
      
      Poleg splošnih funkcij in nalog referenčnih laboratorijev EU za zdravje živali iz člena 32(2) Uredbe (ES) št. 882/2004 ima referenčni laboratorij EU za bolezni, ki ju povzročajo virusi capripox (vozličasti dermatitis ter osepnice ovac in koz), naslednje odgovornosti in naloge:
      
                  1.
               
               
                  
                     Zagotavljanje povezave med nacionalnimi laboratoriji držav članic in optimalnih metod za diagnostiko bolezni, ki ju povzročajo virusi capripox (vozličasti dermatitis ter osepnice ovac in koz) pri živini, zlasti z:
                  
                  
                              (a)
                           
                           
                              izvajanjem genomske karakterizacije in filogenetske analize (razmerje z drugimi sevi istega virusa), shranjevanjem sevov virusov capripox za olajšanje diagnostičnih storitev v Uniji in, kadar je to ustrezno in potrebno, na primer z epidemiološkim spremljanjem ali potrjevanjem diagnoz;
                           
                        
                              (b)
                           
                           
                              vzpostavitvijo in posodabljanjem zbirke sevov in izolatov virusov capripox ter specifičnih serumov in drugih reagentov, potrebnih za diagnosticiranje bolezni, kadar so na voljo ali če so na voljo;
                           
                        
                              (c)
                           
                           
                              usklajevanjem diagnostike in zagotavljanjem strokovnosti pri testiranju v Uniji z organizacijo in izvajanjem rednih medlaboratorijskih primerjalnih poskusov in vaj zunanjega zagotavljanja kakovosti pri diagnosticiranju navedenih bolezni na ravni Unije ter z rednim sporočanjem rezultatov takih poskusov Komisiji, državam članicam in nacionalnim laboratorijem, imenovanim za diagnosticiranje navedenih bolezni;
                           
                        
                              (d)
                           
                           
                              ohranjanjem strokovnega znanja o navedenih boleznih, da se omogoči njuna hitra diferencialna diagnoza, zlasti v povezavi z drugimi relevantnimi virusnimi boleznimi;
                           
                        
                              (e)
                           
                           
                              izvajanjem raziskovalnih študij za razvijanje izboljšanih metod obvladovanja bolezni v sodelovanju z nacionalnimi laboratoriji, imenovanimi za diagnosticiranje navedenih bolezni, kot je dogovorjeno s Komisijo;
                           
                        
                              (f)
                           
                           
                              svetovanjem Komisiji o znanstvenih vidikih v zvezi s virusi capripox ter zlasti pri izbiri in uporabi cepilnih sevov virusov capripox.
                           
                        
            
                  2.
               
               
                  
                     Podpora funkcijam nacionalnih laboratorijev držav članic, imenovanih za diagnosticiranje bolezni, ki ju povzročajo virusi capripox (vozličasti dermatitis ter osepnice ovac in koz), zlasti s:
                  
                  
                              (a)
                           
                           
                              shranjevanjem in dobavljanjem standardnih serumov in drugih referenčnih reagentov, npr. virusov, inaktiviranih antigenov ali celičnih linij, navedenim laboratorijem za standardizacijo diagnostičnih testov in reagentov, ki se uporabljajo v vsaki državi članici, v kateri se zahtevata identifikacija povzročitelja in/ali uporaba serološki testov;
                           
                        
                              (b)
                           
                           
                              aktivno podporo pri diagnosticiranju bolezni pri sumu in potrditvi izbruhov bolezni v državah članicah s sprejemanjem izolatov virusov capripox za potrditveno diagnosticiranje in karakterizacijo virusa ter prispevanjem k epidemiološkim preiskavam in študijam. Sporočanje rezultatov teh dejavnosti brez odlašanja Komisiji, državam članicam in nacionalnim laboratorijem, imenovanim za diagnosticiranje navedenih bolezni.
                           
                        
            
                  3.
               
               
                  
                     Zagotavljanje informacij in izvajanje nadaljnjega usposabljanja, zlasti z:
                  
                  
                              (a)
                           
                           
                              spodbujanjem usposabljanja, osvežitvenih tečajev in delavnic za nacionalne laboratorije, imenovane za diagnosticiranje bolezni, ki ju povzročajo virusi capripox, in za strokovnjake laboratorijske diagnostike za uskladitev diagnostičnih tehnik za navedeni bolezni po vsej Uniji;
                           
                        
                              (b)
                           
                           
                              sodelovanjem na mednarodnih forumih, zlasti glede standardizacije analitskih metod za navedeni bolezni in njihovega izvajanja;
                           
                        
                              (c)
                           
                           
                              sodelovanjem z zadevnimi pristojnimi laboratoriji v tretjih državah, kjer sta navedeni bolezni razširjeni, glede metod diagnosticiranja bolezni, ki ju povzročajo virusi capripox;
                           
                        
                              (d)
                           
                           
                              revizijami ustreznih zahtev za testiranje iz Zoosanitarnega kodeksa za kopenske živali ter Priročnika diagnostičnih testov in cepiv za kopenske živali Mednarodne organizacije za zdravje živali (OIE) na letnem srečanju nacionalnih laboratorijev, imenovanih za diagnosticiranje bolezni, ki ju povzročajo virusi capripox;
                           
                        
                              (e)
                           
                           
                              pomočjo Komisiji pri reviziji priporočil OIE iz Zoosanitarnega kodeksa za kopenske živali ter Priročnika diagnostičnih testov in cepiv za kopenske živali;
                           
                        
                              (f)
                           
                           
                              spremljanjem razvoja na področju epidemiologije bolezni, ki ju povzročajo virusi capripox.